Na temelju članka 52. stavka 1. Statuta Općine Sveti Ivan Žabno («Službeni glasnik Koprivničko- križevačke županije» broj 4/21), općinski načelnik Općine Sveti Ivan Žabno Općinskom vijeću Općine Sveti Ivan Žabno podnosi

**I Z V J E Š Ć E**

**o radu općinskog načelnika Općine Sveti Ivan Žabno**

# za razdoblje od 1. srpnja 2021. do 31. prosinca 2021. godine

I.

Sukladno članku 52. Statuta Općine Sveti Ivan Žabno općinski načelnik dva puta godišnje podnosi polugodišnje izvješće o svom radu i to do 30. travnja tekuće godine za razdoblje srpanj – prosinac prethodne godine i do 31. listopada za razdoblje siječanj – lipanj tekuće godine.

# I. UVODNI DIO

Općinski načelnik sukladno Zakonu o lokalnoj i područnoj (regionalnoj) samoupravi i Statutu Općine Sveti Ivan Žabno obavlja izvršne poslove lokalne samouprave utvrđene zakonom.

U izvještajnom razdoblju, od 1. srpnja 2021. do 31. prosinca 2021. godine, obavljao sam sve izvršne

poslove koji su mi povjereni zakonom, a posebice ističem:

1. Iskop putne grabe i postava mostova u ulicama Paromlinska, Škrinjari, Trema Kosturač, Gornje selo kod društvenog doma,
2. Sanacija divljeg odlagališta u mjestu Sveti Petar Čvrstec ispod groblja,
3. Iskop putne grabe u mjestu Trema odvojak Maksići,
4. Ravnanje puteva grederom Renault,
5. Iskop putne grabe i proširenje puta u Bušićima,
6. Uređenje parcele iza apoteke u Svetom Ivanu Žabnu,
7. Sanacija mosta Borička ulica u Cirkveni,
8. Iskop i proširenje puta u Kemenovićima Sveti Petar Čvrstec,
9. Iskop putne grabe sa uređenje i proširenjem puta u Damjanima,
10. Postava tabli dobrodošlice Općine na Državnoj cesti D22 i D28,
11. Modernizacija nerazvrstane ceste Trema – Balatin,
12. Realizacija projekta Cikloturizma u suradnji sa Turističkom zajednicom Koprivničko križevačke županije i županije Koprivničko križevačke županije,
13. Izgradnja spremišta na vatrogasnom domu u mjestu Brezovljani, montaža rolo vrata te iskop i navoz kamena kao prilaz spremištu,
14. Iskop putne grabe u mjestu Carova ulica u Cirkveni,
15. Postava sigurnosne ograde na mostovima u Boričkoj ulici u Cirkveni,
16. Malčiranje i uređenje zapuštenih puteva bagerom i šumskim malčerom ,
17. Postava biciklističke stanice na nogostup u Križevačkoj ulici,
18. Postava kandelabera u parku u Svetom Ivanu Žabnu,
19. Kamen na puteve od toga oko 441 tona u K.O. Tremu, 441 tona K.O. Žabno, 117 tona K.O. Hrsovo, 337 tona K.O. Cirkvena, 188 tona K.O. Novi Glog i oko 200 tona K.O Čvrstec, ukupne vrijednosti oko 110.000,00 kuna,
20. Rekonstrukcija nogostupa u Predavcu Križevačkom u dužini od oko 400 metara i ukupne vrijednosti oko 300.000,00 kuna,
21. Rekonstrukcija krova na vatrogasnom domu u Brezovljanima,
22. Izgradnja sekundarnog vodoopskrbnog sustava u Novom Glogu dužine oko 1300 metara,
23. Izgradnja sekundarnog vodoopskrbnog sustava u Cirkveni, Kolodvorska ulica ukupne dužine oko 700 metara,
24. Postava dječjeg igrališta u mjestima Trema Dvorišće i Trema Budilovo,
25. Uspješno ishođene dozvole za Aglomeraciju Sveti Ivan Žabno i proširenje ceste D28 od Markovca Križevačkog do Škrinjara,
26. Uređenje unutarnjih stepenica u zgradi u centru,
27. Kordinacija trećeg punkta cijepljenja protiv SARS Covid 19,
28. Redovna kordinacija i završetak dvorane u Svetom Ivanu Žabnu,
29. Ishođenje projekte dokumentacije i ishođenje svih uvjeta za projekte izgradnje Kulturnog centra u Svetom Ivanu Žabnu i Rekonstrukcija vatrogasnog doma u mjestu Cirkvena.
30. Prijava dva projekta na mjeru 7.4.1. Ruralnog razvoja i to Rekonstrukcija vatrogasnog doma u Cirkveni i Izgradnja kulturnog centra u Svetom Ivanu Žabnu.

Ovo su neki od značajnijih projekata koje su se provodili na području Općine Sveti Ivan Žabno. Neki projekti koji su provedeni na području Općine Sveti Ivan Žabno poput nekih iskopa putnih graba, nasipavanja cesta poljskih puteva, organizacija nekih sastanaka za dobrobit općine i slično nije navedeno u ovom popisu.

# II. DJELOVANJE OPĆINSKOG NAČELNIKA

Provedbu gore navedenih radnji ostvario sam na način da sam morao prisustvovati brojnim sastancima i konzultacijama, kolegijima načelnika i gradonačelnika Koprivničko-križevačke županije. Da bi ostvarili željene ciljeve neminovni su bili sastanci i dogovori sa odgovornim i stručnim osobama koje obnašaju dužnosti u pojedinim tvrtkama.

# 1. Likvidnost

Posebnu pažnju u izvještajnom razdoblju posvetio sam likvidnosti Općine. Nastojali smo

podmiriti sve obveze, a posebno dugovanja prema dobavljačima.

# 2. Javnost rada

Javnost rada osiguravana je objavom općih akata u „Službenom glasniku Koprivničko križevačke županije“, zatim objavom akata na službenoj web stranici Općine [www.osiz.hr,](http://www.osiz.hr/) na oglasnoj ploči Općine, putem javnog informiranja građanstva preko Radio Križevaca, na sjednicama Općinskog vijeća, te u komunikaciji sa građanima.

# III. ZAKLJUČAK

Podneseno Izvješće o radu općinskog načelnika Općine Sveti Ivan Žabno za razdoblje od 1. srpnja 2021. godine do 31. prosinca 2021. godine sadrži prikaz poslova i zadataka iz nadležnosti načelnika kao izvršnog tijela Općine Sveti Ivan Žabno.

Općina je u bila stalnom kontaktu s nadležnim ministarstvima, vladinim kao i županijskim uredima glede dostavljanja financijskih izvješća kao i izvješća o obavljanju raznih poslova iz samoupravnog djelokruga Općine. U izvještajnom razdoblju nastojao sam uz stručnu, administrativnu i tehničku potporu Jedinstvenog upravnog odjela, a u okviru financijskih mogućnosti planiranih proračunom obavljati poslove iz svoje nadležnosti te sam nastojao odgovorno i kvalitetno ispuniti svoje zakonske obveze kao i obveze prema mještanima Općine Sveti Ivan Žabno a u cilju ostvarivanja napretka i boljitka cjelokupnog ravnomjernog razvoja Općine Sveti Ivan Žabno

KLASA: 022-05/22-01/01

URBROJ: 2137/19-01/1-22-1

Sveti Ivan Žabno, 10. ožujka 2022.

OPĆINSKI NAČELNIK:

Nenad Bošnjak